गौरतलब है कि यह क्षेत्र नक्सली घटनाओं के चलते अतिसंवेदनशील माने जाते है। पूर्व में ही जिला निर्वाचन अधिकारियों ने इनके शिफ्ट करने का प्रस्ताव भारत निर्वाचन आयोग को भेजा था। इसे अब स्वीकार कर लिया गया। जिला निर्वाचन कार्यालय से मिली जानकारी के अनुसार मतदान केन्द्र क्रमांक 122 सितरम को मतदान केन्द्र क्रमांक 116-छोटेबेठिया में एवं केन्द्र क्रमांक 119- माड़ पखांजूर को मतदान केन्द्र क्रमांक 118- दुर्गापुर में तथा मतदान केन्द्र क्रमांक 121-सावनपुर को मतदान केन्द्र क्रमांक 120- रेंगावाही में शिफ्ट करने के लिए आदेशित किया गया है।्र कलेक्टर एवं जिला निर्वाचन अधिकारी रानू साहू ने भारत निर्वाचन आयोग के निर्देशों का पालन सुनिश्चित करने के लिए संबंधित क्षेत्र के अनुविभागीय अधिकारी को निर्देशित किया है। साथ ही मतदान केन्द्रों में सभी मूलभूत सुविधाएं उपलब्ध कराने के निर्देश दिए हैं।्र